Hej Bolius


Jeg har et spørgsmål angående børster af træ og hår af naturmateriale.


Træ i sig selv giver bakterierne dårlige levebetingelser, men hvordan med børster af træ og naturhår?


skurebørster, opvaskebørster? Hvordan er det med bakterier og hygiejne når jeg bruger dem?


De kan ikke tåle at komme i opvaskemaskine


Hvordan er jeg sikret mod bakterier når jeg bruger disse dejlige naturbørster


Opvaskebørste af træ og naturhår eller kunststof - hvad er mest hygiejnisk?
  
Hej Laila


Som du skriver viser undersøgelser fra Teknologisk Institut, at bakterier har væsentlig dårligere levevilkår på træ sammenlignet med kunststof.


Undersøgelsen går på træskærebrætter, men vil sikkert også gælde for en opvaskebørste af træ og med natur hår. Kilde: [Teknologisk Institut](https://www.trae.dk/wp-content/uploads/2001/10/tryg-madlavning-hjemme.pdf)

Det vigtigste for god hygiejne med en opvaskebørste er, at den bliver skyllet godt igennem, og at den stilles til tørre efter brug. Evt. med børstehovedet opad i en beholder.


Er den blevet meget ulækker, så prøv med kogende vand. Hvis børstehårene knyttet ind i skaftet (ikke limet) kan den måske tåle en tur i opvaskemaskinen.

